पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को जिले में कोरोना के 32 नए मरीज मिले हैं। वहीं 53 पुराने मरीज स्वस्थ हुए हैं। वहीं शाम के समय जिले के प्रभारी मंत्री ओपीएस भदौरिया भी कोविड मरीजों का हाल जानने अस्पताल पहुंचे। जहां उन्होंने मरीजों से उनके स्वास्थ्य के बारे में जाना। साथ ही कहा कि वे जल्द स्वस्थ्य होंगे। मानसिक तनाव न लें। इस मौके पर कलेक्टर डॉ सतीश कुमार एस, एसपी मनोज कुमार सिंह, सीएमएचओ डॉ अजीत मिश्रा सहित अन्य अधिकारी मौजूद थे।
यहां बता दें कि बुधवार को ग्वालियर जीआरएमसी की बायरोलॉजिक लेब से आई 140 सैंपल की रिपोर्ट में 18 पॉजिटिव आए हैं। वहीं भिंड जिले में रेपिड एंटीजन टेस्ट में 403 सैंपल की जांच में 14 पॉजिटिव आए हैं। हालांकि शाम तक 53 पुराने मरीजों ने कोरोना को हरा दिया है। वहीं जिले में कोरोना के एक्टिव मरीजों की संख्या अब 242 हो गई है, जिसमें से 221 मरीज घर पर उपचार ले रहे हैं। जबकि 21 मरीज अस्पताल में भर्ती है।
वहीं बुधवार की शाम प्रदेश सरकार के नगरीय एवम आवास मंत्री व जिले के प्रभारी मंत्री ओपीएस भदौरिया भी पहले अस्पताल के आईसीयू वार्ड में भर्ती गंभीर मरीजों को देखने पहुंचे। इसके बाद वे कोविड वार्ड के बाहर से ही मरीजों की कुशलक्षेम पूछने पहुंचे। इस दौरान उन्होंने आइसोलेशन वार्ड ( शासकीय उत्कृष्ट उमावि क्रमांक 1 के बालक छात्रावास) में भी पहुंचे। साथ ही उन्होंने मेडिकल स्टाफ से भी मरीजों ले इलाज को लेकर जानकारी ली और निर्देश दिए कि मरीजों का वे अच्छे से इलाज करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn